Official Journal L 130 , 16/05/1986 P. 0053 - 0054

Finnish special edition: Chapter 3 Volume 20 P. 0228

Swedish special edition: Chapter 3 Volume 20 P. 0228



SMERNICA KOMISIE z 9. apríla 1986, ktorá stanovuje metódu výpočtu energetickej hodnoty kŕmnej zmesi pre hydinu (86/174/EHS) KOMISIA EURÓPSKYCH SPOLOčENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/373/EHS z 2. apríla 1979 o uvádzaní kŕmnych zmesí na trh1, naposledy zmenenú a doplnenú smernicou Komisie 82/957/EHS2, a najmä jej článok 10, keďže až do zavedenia metód spoločenstva členské štáty nesmú podľa smernice 79/373/EHS vyžadovať ani povoliť deklaráciu energetickej hodnoty kŕmnych zmesí, okrem prípadov, ak bola takáto deklarácia vyžadovaná alebo povolená na ich území a okrem toho boli úradné metódy výpočtu už uplatňované v čase, keď bola uvedená smernica prijatá; keďže vedecké a technické znalosti sú v súčasnosti také, že energetickú hodnotu kŕmnej zmesi pre hydinu možno vypočítať prostredníctvom jednotnej metódy vo všetkých členských štátoch; keďže táto metóda má byť preto prijatá a zabezpečené jej uplatňovanie nielen v členských štátoch, ktoré vyžadujú alebo povoľujú deklaráciu energetickej hodnoty pri označovaní kŕmnej zmesi pre hydinu, ale taktiež v tých členských štátoch, ktoré museli čakať na prijatie metódy spoločenstva pred vyžadovaním alebo povolením takýchto deklarácií; keďže v prípade rozdielov energetickej hodnoty medzi výsledkami úradných zistení a hodnotou deklarovanou výrobcom je žiadúce povoliť minimálnu toleranciu, ktorá by umožnila odchýlky z dôvodu použitej metódy vzorkovania krmiva, výrobného postupu alebo analytických rozdielov; keďže opatrenia stanovené v tejto smernici sú v súlade so stanoviskom Stáleho výboru pre krmivá, PRIJALA TÚTO SMERNICU: Článok 1 Pokiaľ je podľa ustanovení článku 5 (4) a (6) smernice 79/373/EHS deklarovaná energetická hodnota kŕmnej zmesi pre hydinu, členské štáty budú vyžadovať, aby bola uvedená hodnota vypočítaná v súlade s metódou opísanou v prílohe tejto smernice. Článok 2 Členské štáty prijmú najneskôr do 30. júna 1987 zákony, iné právne predpisy a administratívne opatrenia potrebné pre dodržiavanie tejto smernice a budú o tom bezodkladne informovať Komisiu. Článok 3 Táto smernica je adresovaná členským štátom. V Bruseli 9. apríla 1986. Za Komisiu Frans ANDRIESSEN podpredseda PRÍLOHA METÓDA VÝPOčTU ENERGETICKEJ HODNOTY KRMIVA PRE HYDINU 1. Metóda výpočtu a vyjadrenia energetickej hodnoty Energetická hodnota kŕmnej zmesi pre hydinu sa musí vypočítať v súlade so vzorcom stanoveným nižšie na základe percentuálnych hodnôt určitých analytických zložiek krmiva. Táto hodnota sa vyjadruje v megajouloch (MJ) metabolizovateľnej energie opravenej na dusíkovú rovnováhu (ME) v jednom kilograme kŕmnej zmesi: ME v MJ/kg = 0,1551 x % dusíkatých látok + 0,3431 x % tuku + 0,1669 x % škrobu + 0,1301 x % celkového cukru (vyjadreného ako sacharóza) 2. Tolerancie uplatniteľné na deklarované hodnoty Ak úradná kontrola podľa článku 12 odhalí nezrovnalosť (zvýšená alebo znížená energetická hodnota krmiva) medzi výsledkom kontroly a deklarovanou energetickou hodnotou, bude povolená tolerancia o hodnote najmenej 0,4 MJ/kg ME. 3. Vyjadrenie výsledku Po použití horeuvedeného vzorca musí byť získaný výsledok udaný na jedno desatinné miesto. 4. Vzorkovanie a analytické metódy Vzorkovanie kŕmnej zmesi a stanovenie obsahu analytických zložiek uvedených v metóde výpočtu sa musí vykonať v súlade s metódami vzorkovania spoločenstva a metódami analýzy na úradnú kontrolu krmív. Má sa uplatniť toto: - na stanovenie obsahu tuku: metóda B, zmenená a doplnená smernicou Komisie 84/4/EHS3, - na stanovenie obsahu škrobu: polarimetrická metóda ustanovená v smernici Komisie 72/199/EHS4. 1 Ú. v. ES L 86, 6.4.1979, s. 30. 2 Ú. v. ES L 386, 31.12.1982, s. 42. 3 Ú. v. ES L 15, 18.1.1984, s. 28. 4 Ú. v. ES L 123, 29.5.1972, s. 6.